TQR คว้ารางวัล “นายหน้าประกันวินาศภัยนิติบุคคลคุณภาพดีเด่น” ครั้งที่ 5
TQR รับรางวัลนายหน้าประกันวินาศภัยนิติบุคคลคุณภาพดีเด่น ประจำปี 2564 ตอกย้ำความมุ่งมั่นในการดำเนินธุรกิจให้อยู่ในมาตรฐานจรรยาบรรณของวิชาชีพ
TQR รับรางวัลนายหน้าประกันวินาศภัยนิติบุคคลคุณภาพดีเด่น ประจำปี 2564 ตอกย้ำความมุ่งมั่นในการดำเนินธุรกิจให้อยู่ในมาตรฐานจรรยาบรรณของวิชาชีพ
10 ต.ค. 2565

นายอาคม เติมพิทยาไพสิฐ รัฐมนตรีว่าการกระทรวงการคลัง ร่วมเป็นประธานในพิธีมอบรางวัลประกันภัยดีเด่นครบวงจร ประจำปี 2565 (PRIME MINISTER’S INSURANCE AWARDS 2022) ภายในงาน Thailand InsurTech Fair 2022 จัดขึ้นโดยสำนักงานคณะกรรมการกำกับและส่งเสริมการประกอบธุรกิจประกันภัย (คปภ.)
โดยได้มอบรางวัลนายหน้าประกันวินาศภัยนิติบุคคลคุณภาพดีเด่น ประจำปี 2564 ให้กับ นายชนะพันธุ์ พิริยะพันธุ์ ประธานเจ้าหน้าที่บริหาร บริษัท ที คิว อาร์ จำกัด (มหาชน) หรือ TQR ซึ่งบริษัทฯ ได้รับรางวัลดังกล่าวเป็นครั้งที่ 5 เป็นเครื่องแสดงให้เห็นว่า บริษัทฯ มีความมุ่งมั่นในการดำเนินธุรกิจให้อยู่ในมาตรฐานจรรยาบรรณของวิชาชีพ มีการพัฒนาผลิตภัณฑ์ องค์กร พร้อมทั้ง ร่วมสนับสนุน ส่งเสริมกิจกรรมทางสังคมมาอย่างต่อเนื่อง และงานดังกล่าวจัดขึ้น ณ ห้องประชุมฟีนิกซ์ อิมแพ็ค เมืองทองธานี